***Miestna akčná skupina Rajecká dolina***

vydáva

A K T U A L I Z Á C I U č. 3

výzvy na predkladanie žiadostí o poskytnutie príspevku

kód výzvy: IROP-CLLD-X347-511-001

Dátum vydania aktualizácie: 7.2.2023

Dátum účinnosti aktualizácie: 7.3.2023

**predmet aktualizácie**

Predmetom aktualizácie č. 3 sú zmeny vykonané vo výzve na predkladanie žiadostí o poskytnutie príspevku a vo vybraných prílohách výzvy, a to prostredníctvom osobitného označenia vykonaných zmien (funkciou sledovania zmien) v texte aktualizácie č. 2 výzvy.

**DOKUMENTY DOTKNUTÉ ZMENOU**

Aktualizáciou sú dotknuté nasledovné dokumenty výzvy:

1. Výzva na predkladanie žiadostí o príspevok (aktualizovaná),
2. Príloha č. 1 výzvy – Formulár žiadosti o poskytnutie príspevku (ďalej len „ŽoPr“) (aktualizovaná)
3. Príloha č. 2 výzvy - Špecifikácia rozsahu oprávnených aktivít a oprávnených výdavkov Aktualizáciou výzvy dochádza k zmene oprávnenosti výdavkov na dopravné prostriedky.
4. Príloha č. 3 výzvy – Zoznam merateľných ukazovateľov (aktualizovaná)
5. Príloha č. 4 výzvy – Kritériá pre výber projektov

Aktualizáciou výzvy sa mení vylučujúce kritérium *Vytvorenie pracovného miesta* v tom zmysle, že každým projektom musí byť vytvorené minimálne ½ úväzkové pracovné miesto, a to bez ohľadu na výšku príspevku o poskytnutie ktorého žiadateľ žiada. Zároveň sa mení „hodnota pracovného miesta“ v preddefinovanej škále v rámci bodovaného hodnotiaceho kritéria *Hodnota vytvoreného pracovného miesta* v tom zmysle, že na získanie maximálneho počtu bodov je postačujúce, ak hodnota vytvoreného pracovného miesta je nižšia ako 50 000 EUR a pre získanie 4 bodov nižšia ako 100 000 EUR.

1. Príloha č. 5 Formulára ŽoPr – Rozpočet projektu (aktualizovaná, vrátane zmeny číslovania - pôvodne Príloha č. 4),
2. Príloha č. 6 Formulára ŽoPr – Ukazovatele hodnotenia finančnej situácie (technická úprava vrátane zmeny číslovania – pôvodná Príloha č. 5),
3. Príloha č. 7 Formulára ŽoPr – Finančná analýza (technická úprava vrátane zmeny číslovania – pôvodná Príloha č.6),
4. Príloha č. 7a Formulára ŽoPr – Inštrukcia k finančnej analýze (zmena číslovania – pôvodne Príloha č. 6a)
5. Príloha č. 11 Formulára ŽoPr – Prehľad minimálnej pomoci (zmena číslovania – pôvodne Príloha č.10)
6. Príloha č. 11 Formulára ŽoPr – Doklady preukazujúce súlad s požiadavkami v oblasti dopadu projektu na územia sústavy NATURA (príloha zrušená).
7. Príloha č. 12 Formulára ŽoPr – Doklady preukazujúce plnenie požiadaviek v oblasti posudzovania vplyvov na životné prostredie podľa zákona č. 24/2006 o posudzovaní vplyvov na životné prostredie a o zmene a doplnení niektorých zákonov v znení neskorších predpisov (príloha zrušená).

**ÚČINNOSŤ ZMIEN A VPLYV NA PREDLOŽENÉ ŽoPr**

Zmeny vykonané touto aktualizáciou sa vzťahujú na ŽoPr predložené odo dňa nadobudnutia účinnosti aktualizácie, teda v rámci nasledujúceho hodnotiaceho kola.

Mgr. Katarína Janurová

predsedkyňa MAS Rajecká dolina